iPad mini 4 plansheti Apple kompaniyasining eng yupqa plansheti bo‘ladi. Uning qalinligi 6,1 mm.ni tashkil qilishi kutilmoqda. Bu haqda kompaniyaning ichki ma’lumotlari haqida xabar beruvchi @OnLeaks tvitter akkaunti xabar tarqatgan. Uning so‘zlariga ko‘ra, yangi planshet xuddi iPad Air 2: 8 megapikselli iSight kamerasi, A8 protsessori va 2 GB tezkor xotira o‘rnatilgan bo‘ladi. Uning diagonali oldingi ko‘rinishini saqlab qolgan holda 7,9 dyuymni tashkil qiladi.